การประกอบธุรกิจแต่ละสายผลิตภัณฑ์

ลักษณะผลิตภัณฑ์

กล่าวโดยรวมๆ ผลิตภัณฑ์ที่กลุ่มบริษัทฯ ขาย คือผลิตภัณฑ์เครื่องปรับอากาศและชิ้นส่วนที่เกี่ยวข้อง
ซึ่งมีหลากหลายชนิด แต่สามารถจัดแบ่งกลุ่มได้ตามลักษณะการใช้ หรือตามที่มา ได้ดังนี้

1.  แบ่งตามลักษณะการใช้ หากแบ่งผลิตภัณฑ์ตามวิธีนี้ จะมี 2 ประเภท คือ
    เครื่องปรับอากาศในรถยนต์ ซึ่งเป็นผลิตภัณฑ์ดั้งเดิมที่บริษัทฯ ขายมาตั้งแต่ก่อตั้งบริษัทฯ เมื่อปี
    2515 และเครื่องปรับอากาศในอาคารซึ่งบริษัทฯ
    มาให้ความสำคัญในการขายเพิ่มมากขึ้นหลังจากเกิดวิกฤตเศรษฐกิจในปี 2540

2.  แบ่งตามที่มา หากแบ่งผลิตภัณฑ์ตามวิธีนี้ จะมี 2 ประเภท คือ ผลิตภัณฑ์ที่บริษัทฯ ผลิตขึ้นเอง
    กับผลิตภัณฑ์ที่กลุ่มบริษัทฯ ซื้อมาเพื่อการจำหน่าย

สำหรับผลิตภัณฑ์หลักๆ ที่กลุ่มบริษัทฯ ขายได้แก่

1) EVAPORATOR หรือ ตู้แอร์ จะเป็นชิ้นส่วนที่ฝังอยู่ในแผงหน้าปัทม์ของรถยนต์ ซึ่งจะประกอบด้วย
คอล์ยเย็น มอเตอร์ พัดลม สวิทซ์ เทอร์โมสตัท ชุดสายไฟ ทำหน้าที่ให้ลมเย็นในห้องโดยสาร

2) CONDENSER หรือ คอล์ยร้อน เป็นชิ้นส่วนที่ระบายความร้อน
ติดตั้งอยู่หน้าหม้อน้ำในห้องเครื่องของรถยนต์

3) COMPRESSOR หรือ เครื่องอัดอากาศ
จะเป็นตัวปั๊มอากาศให้น้ำยาหรือสารทำความเย็นไหลเวียนในวงจรของระบบเครื่องปรับอากาศ
ซึ่งคอมเพรสเซอร์นี้จะเป็นชิ้นส่วนที่สำคัญและมีราคาสูงที่สุด

4) COIL แอร์บ้าน คือ คอล์ยร้อน และคอล์ยเย็น
ที่จำหน่ายให้แก่โรงงานผู้ผลิตเครื่องปรับอากาศอีกต่อหนึ่ง

5) เครื่องปรับอากาศในอาคารสำเร็จรูป ภายใต้ยี่ห้อ “Morning Star” ซึ่งบริษัทฯ
สามารถปรับปรุงสายการผลิตที่ปัจจุบันมีกำลังการผลิตมากเกิน
ให้มาผลิตเครื่องปรับอากาศในอาคารสำเร็จรูป เพื่อเพิ่มมูลค่าของคอล์ยที่บริษัทฯ ผลิตปัจจุบัน

6) เครื่องฟื้นฟูสภาพน้ำยาแอร์ ซึ่งนำเข้าจากต่างประเทศภายใต้ยี่ห้อ “Skye” และบริษัทฯ
ได้พัฒนาและดำเนินการผลิตเครื่องฟื้นฟูสภาพน้ำยาแอร์เอง ซึ่งจะเริ่มออกจำหน่ายในเร็วๆนี้
ภายใต้ยี่ห้อ “NeoZone”

7) ผลิตภัณฑ์อื่น นอกจากชิ้นส่วนหลักที่กล่าวแล้วข้างต้น บริษัทฯ และบริษัทย่อย
ยังมีการจำหน่ายชิ้นส่วนอื่นๆ ที่จำเป็นของระบบเครื่องปรับอากาศ เช่น สายน้ำยา ไดเออร์
ชุดสายไฟ มอเตอร์ ฯลฯ อีกด้วย

การตลาดและการแข่งขัน

ลักษณะลูกค้า กลุ่มลูกค้าเป้าหมาย

ที่ผ่านมา ไม่มีลูกค้ารายใดที่ซื้อกับบริษัทฯ เกิน 30 % ของยอดขายรวม โดยบริษัทฯ
ได้แบ่งลูกค้าออกได้เป็น 3 กลุ่ม ดังนี้

  1) โรงงานผลิต

ปัจจุบัน ลูกค้าประเภทนี้ของบริษัทฯ ส่วนใหญ่จะได้แก่โรงงานผลิตเครื่องปรับอากาศในอาคาร
แต่มีบ้างที่เป็นโรงงานประกอบรถยนต์ ซึ่งยอดขายในส่วนนี้มีไม่มากนัก

ลูกค้าประเภทนี้จะมีการวางแผนสั่งซื้อสินค้า กำหนดเวลาส่งมอบ การสต๊อคสินค้าไว้ใช้ในการผลิต
และการจ่ายเงินที่แน่นอน ความสัมพันธ์ของบริษัทฯ กับลูกค้าประเภทนี้
จะอยู่ในลักษณะพึ่งพาอาศัยซึ่งกันและกันโดยบริษัทฯ จะมีนโยบายด้านราคาขายที่ไม่เอากำไรมาก
และนโยบายด้านการบริการที่เน้นการใกล้ชิดและทั่วถึง ไม่ว่าจะเป็นการให้ข้อมูลเกี่ยวกับผลิตภัณฑ์
การอบรมพนักงานของลูกค้า ตลอดจนจัด SUPERVISOR
ไปคอยให้คำแนะนำในการติดตั้งผลิตภัณฑ์ของบริษัทฯ

  2) ตัวแทนจำหน่าย

ผลิตภัณฑ์ที่มีการจำหน่ายกับลูกค้าประเภทนี้ ได้แก่
ผลิตภัณฑ์ชิ้นส่วนเครื่องปรับอากาศรถยนต์ในส่วนที่ขายให้ตลาดทั่วไป โดยปัจจุบันบริษัทฯ
มีตัวแทนจำหน่ายอยู่ทั้งในกรุงเทพฯ และต่างจังหวัด รวมกันกว่า 30 ราย
ตัวแทนเหล่านี้ได้ผ่านการกลั่นกรองจากบริษัทฯ แล้วว่ามีความมั่นคงทางด้านการเงิน
และมีความสามารถในการจำหน่ายสู่ลูกค้ารายย่อย

บริษัทฯ จะมีการประเมินระบบ การจัดจำหน่ายผ่านตัวแทนจำหน่าย เหล่านี้ตลอดเวลา
เพื่อให้ระบบตัวแทนจำหน่ายของบริษัทฯ มีความมั่นคง
และมีจำนวนที่มากพอที่จะกระจายสินค้าสู่ลูกค้ารายย่อยและรักษาส่วนแบ่งตลาดของบริษัทฯนี้ไว้

  3) ลูกค้าต่างประเทศ

ผลิตภัณฑ์ที่มีการจำหน่ายกับลูกค้าประเภทนี้ ได้แก่ ผลิตภัณฑ์ชิ้นส่วนเครื่องปรับอากาศรถยนต์
โดยลูกค้าที่สั่งซื้อจะมีทั้งที่เป็นโรงงาน และผู้นำเข้า

การจำหน่ายและช่องทางการจำหน่าย

  ก) ผลิตภัณฑ์เครื่องปรับอากาศในรถยนต์

  1) ตลาดในประเทศ

ส่วนใหญ่เป็นการจำหน่ายผ่านระบบตัวแทนจำหน่าย (AFTER MARKET)
ซึ่งผลิตภัณฑ์ที่ขายผ่านระบบตัวแทนจำหน่ายนี้
จะไม่เป็นอุปกรณ์ครบชุดเหมือนแบบที่ขายให้โรงงานประกอบรถยนต์ แต่จะแยกจำหน่ายเป็นชิ้นส่วน
โดยมากตัวแทนจำหน่ายนี้จะจำหน่ายต่อให้เอเย่นต์ผู้จำหน่ายรถยนต์และอู่รถทั่วไป
ทั้งนี้เพราะรถปิคอัพส่วนใหญ่และรถยนต์บางยี่ห้อไม่ได้มีการติดตั้งเครื่องปรับอากาศจากโรงงาน
เอเย่นต์หรือผู้ซื้อรถต้องซื้อชิ้นส่วนเครื่องปรับอากาศจากตัวแทนจำหน่ายมาทำการติดตั้งเอง

สำหรับตัวแทนจำหน่ายของบริษัทฯ ปัจจุบันมีอยู่จำนวนกว่า 30 ราย ตัวแทนจำหน่ายของบริษัทฯ
เหล่านี้ จะทำหน้าที่ติดต่อกับลูกค้ารายย่อย คอยดูแลผลิตภัณฑ์ของบริษัทฯ
ที่จำหน่ายต่อไปยังลูกค้ารายย่อย ทั้งทางด้านคุณภาพ คู่แข่งขันในตลาด ราคาจำหน่าย
รวมถึงเป็นผู้สต๊อคสินค้าของบริษัทฯ โดยซื้อจากบริษัทฯ เป็นจำนวนมาก

  2) ตลาดในต่างประเทศ

เนื่องจากแต่ละประเทศจะมีลักษณะตลาดที่แตกต่างกัน
ช่องทางการจำหน่ายให้ลูกค้าในต่างประเทศจึงมีหลายรูปแบบ ยกตัวอย่างเช่นในบางประเทศ
บริษัทฯ ขายแต่ชิ้นส่วนคอล์ยเย็น คอล์ยร้อนให้โรงงานเพื่อที่จะนำไปประกอบและจัดจำหน่ายเอง
แต่ในบางประเทศ บริษัทฯ จะขายเป็นชิ้นส่วนสำเร็จรูปให้ผู้นำเข้าของประเทศนั้น ๆ
เพื่อที่จะไปจำหน่ายผ่านระบบตัวแทนอีกต่อหนึ่งเอง

  ข) ผลิตภัณฑ์เครื่องปรับอากาศในอาคาร

  1) ตลาดในประเทศ

เนื่องจากลูกค้าของบริษัทฯในตลาดนี้ มีเพียงโรงงานผลิตเครื่องปรับอากาศในอาคารประเภทเดียว
ดังนั้นเพื่อให้สามารถดูแลการให้บริการแก่ลูกค้าอย่างใกล้ชิด
ประกอบกับจำนวนโรงงานผลิตเครื่องปรับอากาศในอาคารมีไม่มากเกินไปนัก บริษัทฯ
จึงจำหน่ายให้แก่ลูกค้าเองโดยตรงโดยไม่ผ่านตัวกลาง

  2) ตลาดในต่างประเทศ

ผลิตภัณฑ์ที่จำหน่ายได้แก่เครื่องปรับอากาศในอาคารสำเร็จรูปในยี่ห้อ “Morning Star”
ของบริษัทฯเอง ซึ่งบริษัทฯเพิ่งบุกเบิก จึงมีปริมาณการขายไม่มาก

นโยบายการตั้งราคาสินค้า

บริษัทฯ มีนโยบายการตั้งราคาสินค้าที่ยุติธรรม เหมาะสมกับคุณภาพ โดยบริษัทฯ
จะคำนวณต้นทุนสินค้า เพื่อตกลงกับลูกค้าในการ MARK UP กำไรจากต้นทุน แต่ทั้งนี้อัตราที่ MARK
UP จะขึ้นกับปริมาณและมูลค่าการซื้อด้วย

นโยบายและลักษณะการตลาดของผลิตภัณฑ์ที่สำคัญ

  ก) กลยุทธ์ทางการตลาด

  1) คุณภาพของสินค้า

สินค้าของบริษัทฯ มีจุดเด่นที่สำคัญคือ คุณภาพเป็นที่ยอมรับของลูกค้า ซึ่งบริษัทฯ
ได้ให้ความสำคัญในเรื่องนี้อย่างมาก โดยมีเจ้าหน้าที่ในแผนกควบคุมคุณภาพมากกว่า 10 คน
คอยตรวจสอบ นับตั้งแต่การตรวจสอบคุณภาพของวัตถุดิบ จนกระทั่งตรวจสอบในทุกขั้นตอนการผลิต
จนสำเร็จเป็นสินค้าสำเร็จรูป รวมทั้งมีการตรวจสอบก่อนการส่งมอบสินค้าแก่ลูกค้าอีกด้วย นอกจากนี้
บริษัทฯ ยังได้รับมาตรฐาน ISO 9001 : 2000 ด้วย

2) ความสามารถในการผลิตสินค้าตามความต้องการของลูกค้า

บริษัทฯ มีเครื่องปั๊มฟิน ที่เป็นเครื่องจักรหลักในการผลิต ที่มีขนาดต่างกัน ทำให้บริษัทฯ สามารถผลิต
ผลิตภัณฑ์ได้หลายชนิดและหลายขนาด ทำให้สามารถตอบสนองความต้องการของลูกค้าได้
ซึ่งเป็นที่พึงพอใจของลูกค้า

  3) การรักษาความสัมพันธ์ที่ดีกับลูกค้า

บริษัทฯ มีเจ้าหน้าที่คอยออกเยี่ยมลูกค้า เพื่อรับฟังปัญหาต่างๆ
และติดตามสอบถามความต้องการของลูกค้าอย่างสม่ำเสมอ นอกจากนี้
ยังมีช่างผู้ชำนาญงานออกให้คำแนะนำในการติดตั้งแก่ลูกค้า ณ โรงงานประกอบรถยนต์
และเพื่อสามารถรับรู้ถึงคุณสมบัติของสินค้าที่ลูกค้าต้องการ เพื่อนำมาทำการพัฒนาผลิตภัณฑ์และคุณภาพ
ให้ตรงตามความต้องการของลูกค้า เพื่อให้ลูกค้าได้รับความพึงพอใจสูงสุด

  4) การจัดส่งสินค้ารวดเร็วทันความต้องการ

บริษัทฯ สามารถอำนวยความสะดวกแก่ทั้งลูกค้าที่เป็นตัวแทนจำหน่าย
และลูกค้าที่เป็นโรงงานประกอบรถยนต์ ที่มีข้อจำกัดเรื่องคลังสินค้า และบริษัทฯ
สามารถจัดส่งสินค้าตามคำสั่งซื้อของลูกค้าในรุ่นที่มีจำหน่ายอยู่ทั่วไปในปัจจุบัน ให้แก่ลูกค้าภายใน
1 - 2 วัน ที่ได้รับคำสั่งซื้อ ซึ่งทำให้ลูกค้าไม่ต้องเสียพื้นที่ในการจัดเก็บสินค้าไว้

ภาวะอุตสาหกรรมและการแขงขัน

  ก) ผลิตภัณฑ์เครื่องปรับอากาศในรถยนต์

อุตสาหกรรมผลิตเครื่องปรับอากาศในรถยนต์ มีส่วนสัมพันธ์โดยตรงกับอุตสาหกรรมรถยนต์ในประเทศ
โดยเฉพาะในหลายปีที่ผ่านมา
รถยนต์ใหม่ที่จำหน่ายให้ลูกค้านั้นจะมีการติดตั้งเครื่องปรับอากาศแทบทุกคัน

สำหรับปริมาณการจำหน่ายรถยนต์ในประเทศนับจากปี 2538 เป็นต้นมา เป็นดังนี้

  --------------------------------------------------------------------------------------
  ปี      ยอดขายรถยนต์ส่วนบุคคล   % การเติบโต ยอดขายรถปิคอัพ   % การเติบโต ยอดขายรถ   % การเติบโต
                                                                   รวม        
  ------ -------------------- ---------- -------------- ---------- ---------- ----------
  2538   163,551              5.06       408,209        23.70      571,760    17.72

  2539   172,730              5.61       416,396        2.00       589,126    3.04

  2540   132,060              (23.54)    231,096        (44.5)     363,158    (38.36)

  2541   46,300               (64.94)    97,765         (57.70)    144,065    (60.33)

  2542   66,858               44.40      151,472        54.93      213,330    48.08

  2543   83,106               24.30      179,083        18.23      262,189    22.90

  2544   104,502              25.74      192,550        7.52       297,052    13.30

  2545   126,353              20.91      277,707        44.23      404,060    36.02

  2546   172,446              36.48      360,730        29.90      533,176    31.95

  2547   209,110              21.26      416,916        15.58      626,026    17.41

  2548   188,211              (9.99)     489,197        17.34      677,408    8.21
  --------------------------------------------------------------------------------------

จากตารางข้างต้น จะพบว่ามี 2 ปีเท่านั้น ที่ปริมาณการจำหน่ายลดลงจากปีก่อน คือ
ช่วงที่ประเทศไทยประสบกับภาวะเศรษฐกิจปี 2540-2541 ส่วนปีอื่นๆ
นั้นยอดขายรวมจะเพิ่มขึ้นทั้งหมด โดยเฉพาะอย่างยิ่งในปี 2548
นั้นยอดขายรวมได้ทำสถิติเป็นตัวเลขที่สูงสุดในรอบหลายสิบปี

แม้ว่าการขยายตัวของยอดขายรถยนต์จะทำให้อุตสาหกรรมผลิตเครื่องปรับอากาศรถยนต์ที่ผ่านมาดูค่อนข้างสดใส
แต่บริษัทผู้ผลิตเครื่องปรับอากาศรถยนต์ที่ได้รับประโยชน์ส่วนนี้เกือบทั้งหมดจะเป็นบริษัทของต่างชาติ
เนื่องจากผู้ประกอบรถยนต์ในปัจจุบันเป็นบริษัทข้ามชาติหรืออยู่ในการบริหารของต่างชาติ
ดังนั้นจึงมักจะสั่งซื้อเครื่องปรับอากาศจากบริษัทที่เป็นชาติเดียวกับตน

อย่างไรก็ตาม การที่ยอดขายรถยนต์มีการเพิ่มขึ้นมากนี้
จะทำให้ปริมาณรถยนต์สะสมในไทยมีมากตามไปด้วย ซึ่งจะส่งผลดีต่อบริษัทฯ
เพราะรถยนต์เก่าเหล่านี้ต้องมีการเปลี่ยนเครื่องปรับอากาศที่ติดตั้งไปแล้ว
เนื่องจากเครื่องปรับอากาศในรถยนต์จะมีอายุการใช้งานโดยเฉลี่ย 4-5 ปี
และบางส่วนจะเสียหายเนื่องจากอุบัติเหตุ ซึ่งตลาดในส่วนการเปลี่ยนเครื่องปรับอากาศนี้ (After
Market) มีแนวโน้มจะขึ้นมาใกล้เคียงกับตลาดเครื่องปรับอากาศในรถยนต์ใหม่ (OEM)

แม้ว่าจะมีความเชื่อกันว่า ตลาดรถยนต์ยังจะขยายตัวต่อเนื่องในปี 2548 และปีต่อๆไป
แต่ก็เริ่มมีปัจจัยลบที่จะเป็นอุปสรรคในการขยายตัวดังกล่าว อันได้แก่ การปรับราคาขายของรถยนต์
อัตราแลกเปลี่ยนที่ทำให้ค่าเงินบาทอ่อนตัวลง และรวมถึง ราคาน้ำมันในตลาดโลกที่มีแนวโน้มเพิ่มขึ้น
โดยไม่มีท่าทีว่าจะหยุดที่ราคาใด

สถานภาพของบริษัทฯในการแข่งขัน

สำหรับตลาดที่เป็น OEM นั้น บริษัทฯ ไม่สามารถเข้าไปแข่งขันได้มากนัก แต่สำหรับตลาด After
Market แล้วบริษัทฯ ซึ่งอยู่ในธุรกิจนี้มานาน สามารถแข่งขันได้เป็นอย่างดี

  ข) ผลิตภัณฑ์เครื่องปรับอากาศในอาคาร

ที่ผ่านมา อุตสาหกรรมเครื่องปรับอากาศมีการเติบโตมาตลอดตามการพัฒนาเศรษฐกิจของประเทศ
ในส่วนของการจำหน่ายในประเทศ ยอดการจำหน่ายที่เพิ่มขึ้นมาตั้งแต่ปี 2546
สาเหตุหลักเกิดจากธุรกิจอสังหาริมทรัพย์มีการฟื้นตัวภายหลังที่ได้ซบเซามาเป็นเวลานานจากวิกฤตเศรษฐกิจของประเทศในปี
2540 ดังนั้นยอดจำหน่ายเครื่องใช้ไฟฟ้าที่เป็นส่วนประกอบของอาคารต่างๆ
ซึ่งรวมถึงเครื่องปรับอากาศจึงเพิ่มขึ้นตามไปด้วย
ประกอบกับการให้สินเชื่อส่วนบุคคลและการที่ดอกเบี้ยมีอัตราที่ต่ำทำให้ประชาชนมีการซื้อไปเปลี่ยนหรือติดตั้งเพิ่มในที่พักอาศัยของตนมากขึ้น

อย่างไรก็ตาม
เนื่องจากตลาดเริ่มชะลอตัวซึ่งเป็นผลจากการประหยัดการใช้จ่ายของประชาชนที่ได้รับผลกระทบจากกำลังซื้อที่ลดลง
ทำให้คาดว่าการเติบโตของตลาดเครื่องปรับอากาศ จะมีอัตราการขยายตัวใกล้เคียงกับปีที่ผ่านมา
ส่งผลให้การแข่งขันของตลาดเครื่องปรับอากาศนั้นมีมาก
ซึ่งส่วนหนึ่งมาจากการที่มีผู้ผลิตต่างชาติตั้งฐานการผลิตในประเทศไทย

ในส่วนของการส่งไปจำหน่ายในประเทศ นั้น
นอกจากนี้การที่ประเทศไทยได้รับสิทธิพิเศษอาฟต้าในการส่งออกไปยังประเทศสมาชิกในกลุ่มตั้งแต่ปี
2543 ได้ส่งผลทำให้การส่งออกเครื่องปรับอากาศมีอัตราการขยายตัวอย่างต่อเนื่อง
ตลาดการส่งออกของไทยหลักๆ ได้แก่ ประเทศในทวีปยุโรป กลุ่มประเทศอาเซียน
ซึ่งไทยได้เปรียบด้านระยะทางขนส่ง และการปรับลดภาษีอาฟต้าระหว่างประเทศสมาชิก
คาดว่ายังสามารถขยายตัวได้ต่อในอนาคต แต่อาจอยู่ในอัตราที่ชะลอตัวลดลง
อันเนื่องจากประเทศคู่แข่งขันที่สำคัญ เช่น จีน มีการขยายการส่งออกมาในตลาดโลกมากขึ้น

ในส่วนของอุตสาหกรรมผลิตคอล์ยเองก็มีแนวโน้มการแข่งขันที่รุนแรงขึ้น
ซึ่งเป็นไปในทิศทางเดียวกับภาวะการแข่งขันของอุตสาหกรรมเครื่องปรับอากาศ
เนื่องจากถูกกดดันจากโรงงานผลิตเครื่องปรับอากาศมาอีกทอดหนึ่ง
โดยเฉพาะการที่โรงงานผลิตเครื่องปรับอากาศสำเร็จรูปส่วนใหญ่มีนโยบายจัดซื้อที่ไม่แน่นอนและมักจะเปลี่ยนไปหา
SUPPLIER ที่สามารถขายวัตถุดิบให้ตนได้ในราคาถูก
ทั้งนี้เพราะเครื่องปรับอากาศในอาคารมีการแข่งขันทางด้านราคาค่อนข้างสูง
นอกจากนี้ผู้ผลิตคอล์ยในประเทศยังได้รับแรงกดดันจากที่มีคู่แข่งขันนำคอลย์จากต่างประเทศเข้ามาขายแข่งอีกด้วย

โดยมากจะเป็นการจำหน่ายให้แก่โรงงานผลิตเครื่องปรับอากาศสำเร็จรูปโดยตรง และ
นอกจากการสั่งผลิตสินค้าตาม SPEC ของผู้สั่งซื้อ หรือสินค้าบางรุ่นที่มีความยาก
สลับซับซ้อนในการผลิต หรือลูกค้าบางรายที่ต้องการสินค้าที่มีคุณภาพสูง ที่จะทำให้การเปลี่ยน
SUPPLIER จะทำให้สินค้ามีปัญหา จึงจะมีการสั่งซื้อที่แน่นอน

สถานภาพของบริษัทฯในการแข่งขัน

บริษัทฯ มีนโยบายสำหรับผลิตภัณฑ์เครื่องปรับอากาศในอาคาร คือ ส่วนที่เป็นตลาดในประเทศ
บริษัทฯจะจำหน่ายเฉพาะคอล์ยเย็นและคอล์ยร้อน ให้แก่โรงงานผู้ผลิตเครื่องปรับอากาศเท่านั้น
และเพื่อลดการแข่งขันกับคู่แข่งขันระดับล่าง บริษัทฯ
จะพยายามเจาะตลาดผู้ผลิตเครื่องปรับอากาศที่ต้องการสินค้าที่มีคุณภาพ
ซึ่งจะมีนโยบายจัดซื้อที่แน่นอนและมักจะไม่เปลี่ยน SUPPLIER
อีกทั้งผู้ผลิตพวกนั้นโดยมากจะเป็นผู้ประกอบการรายใหญ่ เช่น ยอร์ค และแคเรียร์ จึงทำให้บริษัทฯ
และคู่แข่งขันของบริษัทฯ ซึ่งเป็นผู้ผลิตคอล์ยที่เน้นคุณภาพเช่นกัน
สามารถที่จะแบ่งรุ่นในการขายให้แก่ลูกค้าได้

สำหรับผลิตภัณฑ์เครื่องปรับอากาศสำเร็จรูปนั้น บริษัทฯ จะเน้นผลิตเพื่อขายในตลาดต่างประเทศ
ทั้งนี้เพราะไม่ต้องการเป็นคู่แข่งขันกับลูกค้าของบริษัทฯ

การจัดหาผลิตภัณฑ์หรือบริการ

ผลิตภัณฑ์ที่บริษัทฯ ผลิตเอง

ผลิตภัณฑ์ที่บริษัทฯ ผลิตเพื่อการจำหน่าย สามารถแบ่งเป็น 4 ประเภท
โดยแต่ละประเภทมีกำลังผลิตดังนี้

(หน่วย : ชิ้น)

+---------------+-----+-----+-----+-----+-----+-----+------+------+
| ผลิตภัณฑ์        | ปี   |     | ปี   |     | ปี   |     | ปี    |      |
|               | 2   |     | 2   |     | 2   |     | 2548 |      |
|               | 545 |     | 546 |     | 547 |     |      |      |
+---------------+-----+-----+-----+-----+-----+-----+------+------+
|               | ก   | ปร  | ก   | ปร  | ก   | ปร  | กำลัง | ป    |
|               | ำลัง | ิมาณ | ำลัง | ิมาณ | ำลัง | ิมาณ |      | ริมาณ |
|               |     |     |     |     |     |     | กา   |      |
|               | การ | การ | การ | การ | การ | การ | รผลิต | กา   |
|               | ผลิต | ผลิต | ผลิต | ผลิต | ผลิต | ผลิต |      | รผลิต |
+---------------+-----+-----+-----+-----+-----+-----+------+------+
| EVAPORATOR    | 1   | 14, | 1   | 13, | 1   | 11, | 60   | 7    |
|               | 20, | 656 | 20, | 625 | 20, | 471 | ,000 | ,804 |
|               | 000 |     | 000 |     | 000 |     |      |      |
+---------------+-----+-----+-----+-----+-----+-----+------+------+
| CONDENSER     | 1   | 61, | 1   | 66, | 1   | 68, | 6,   | 64   |
|               | 20, | 534 | 20, | 150 | 20, | 839 | 0000 | ,527 |
|               | 000 |     | 000 |     | 000 |     |      |      |
+---------------+-----+-----+-----+-----+-----+-----+------+------+
| COIL ROOM AIR | 1   | 63, | 1   | 62, | 1   | 31, | 60   | 17   |
|               | 20, | 513 | 20, | 740 | 20, | 950 | ,000 | ,997 |
|               | 000 |     | 000 |     | 000 |     |      |      |
+---------------+-----+-----+-----+-----+-----+-----+------+------+
| OTHER         | 1   | 43, | 1   | 50, | 1   | 48, | 60   | 54   |
|               | 20, | 608 | 20, | 234 | 20, | 825 | ,000 | ,128 |
|               | 000 |     | 000 |     | 000 |     |      |      |
+---------------+-----+-----+-----+-----+-----+-----+------+------+
| รวม           | 4   | 1   | 4   | 1   | 4   | 1   | 240  | 144  |
|               | 80, | 83, | 80, | 92, | 80, | 61, | ,000 | ,456 |
|               | 000 | 311 | 000 | 749 | 000 | 085 |      |      |
+---------------+-----+-----+-----+-----+-----+-----+------+------+
| กา            |     | 38  |     | 40  |     | 33  |      | 6    |
| รใช้กำลังการผลิต |     | .19 |     | .16 |     | .56 |      | 0.19 |
| (%)           |     |     |     |     |     |     |      |      |
+---------------+-----+-----+-----+-----+-----+-----+------+------+

วัตถุดิบ

วัตถุดิบที่สำคัญที่ใช้ในการกระบวนการผลิตของบริษัทฯ คือ ฟินอลูมิเนียมและท่อทองแดง
ซึ่งฟินอลูมิเนียม ปัจจุบันยังไม่มีวัสดุอื่นทดแทน ส่วนทองแดงนั้นสามารถใช้ท่ออลูมิเนียมทดแทนได้
แต่ราคาจะสูงกว่าและอายุการใช้งานสั้นกว่า
อีกทั้งกรรมวิธีในการผลิตมีขั้นตอนซับซ้อนมากกว่าการใช้ท่อทองแดง

การจัดซื้อวัตถุดิบ

ในปีที่ผ่านมา บริษัทฯ มีสัดส่วนการซื้อวัตถุดิบจากผู้จำหน่ายในประเทศประมาณร้อยละ 90
ส่วนที่เหลือร้อยละ 10 นั้นจะเป็นการนำเข้าจากต่างประเทศ
สาเหตุที่ซื้อจากในประเทศในสัดส่วนที่สูง เนื่องจากบริษัทฯ
สามารถหาผู้ผลิตที่มีคุณภาพและราคาต่ำกว่าที่ซื้อจากต่างประเทศ และนอกจากนี้ ยังช่วยให้บริษัทฯ
บริหารการจัดเก็บสินค้าได้ดีกว่า
เพราะบริษัทฯสามารถสั่งซื้อในจำนวนไม่มากได้ในระยะเวลาการสั่งซื้อที่สั้นกว่า
ทำให้ไม่ต้องเก็บสต็อกในปริมาณสูง

บริษัทฯ ไม่มีการจัดซื้อจากผู้ผลิตรายใดมากกว่า 30 % เนื่องจากบริษัทฯ
มีนโยบายที่จะไม่พึ่งพาการจัดซื้อจากแหล่งเดียว
เพราะอาจทำให้การดำเนินงานของบริษัทฯหยุดชะงัก หากผู้ผลิตไม่สามารถส่งวัตถุดิบได้ทัน

การจัดซื้อวัตถุดิบ บริษัทฯจะจัดซื้อโดยตรงจากบริษัทฯ ผู้ผลิต ไม่ผ่านตัวแทนจำหน่าย หรือ Trading
Firm ทั้งนี้เพราะปริมาณการใช้วัตถุดิบสำคัญๆ ของบริษัทฯ นั้นมีปริมาณมากพอในการสั่งซื้อ
จึงจะสามารถนำมาเป็นข้อต่อรองในการเจรจาทางการค้าเพื่อให้ได้เงื่อนไขที่เป็นประโยชน์ต่อบริษัทฯ

การจัดซื้อผลิตภัณฑ์เพื่อการจำหน่าย

ผลิตภัณฑ์ที่บริษัทฯ ซื้อมาเพื่อการจำหน่ายที่สำคัญ คือ คอมเพรสเซอร์ (COMPRESSOR)
ของเครื่องปรับอากาศรถยนต์ โดยบริษัทฯ ได้รับแต่งตั้งให้เป็นตัวแทนจำหน่ายคอมเพรสเซอร์
ยี่ห้อซันเด้น (SANDEN) สำหรับเหตุผลที่บริษัทฯ รับเป็นตัวแทนจำหน่ายยี่ห้อนี้
เนื่องจากเป็นสินค้าที่มีชื่อเสียง และคุณภาพดี อีกทั้งมีราคาจำหน่ายไม่สูงนัก ซึ่งในปี 2547 บริษัทฯ
มีมูลค่าการสั่งซื้อ 82.85 ล้านบาท

ผลกระทบต่อสิ่งแวดล้อม

กระบวนการผลิตของบริษัทฯ และวัสดุเหลือใช้นั้นไม่มีผลกระทบต่อสิ่งแวดล้อม
เนื่องจากปัจจุบันบริษัทฯ ไม่ได้ผลิตหรือใช้สารเคมีอันตรายในกระบวนการผลิต
วัสดุเหลือจากการผลิตโดยมากจะเป็นเศษทองแดง และอลูมิเนียม บริษัทฯ จะเหมาขายทุกสัปดาห์
นอกจากนี้ บริษัทฯ มีบ่อบำบัดน้ำเสียจากการผลิต ซึ่งโดยมากจะเป็นคราบน้ำมัน
และจากการที่บริษัทฯ ตั้งอยู่ในนิคมอุตสาหกรรมเวลโกร์ว
ทางนิคมได้ทำการบำบัดน้ำที่ออกจากโรงงานอีกครั้งหนึ่ง ดังนั้น ในปัจจุบัน บริษัทฯ
จึงมิได้ถูกควบคุมโดยหน่วยงานของรัฐ และไม่มีผลกระทบใดๆ ต่อสิ่งแวดล้อม

ในอดีต กระบวนการผลิตของบริษัทฯ ต้องใช้น้ำยา 111-Trichloroethane ซึ่งมีส่วนประกอบของ
CFCs ปัจจุบัน บริษัทฯ ได้เปลี่ยนเทคโนโลยีในการผลิตโดยหันมาใช้ Alkaline Base แทนทั้งหมด
ตั้งแต่ปี 2540 ซึ่งได้รับเงินช่วยเหลือแบบให้เปล่าจาก World Bank ประมาณ 10 ล้านบาทด้วย

ผลกระทบจากฤดูกาล

ก) ผลิตภัณฑ์ชิ้นส่วนเครื่องปรับอากาศ รถยนต์

สำหรับผลิตภัณฑ์ชิ้นส่วนเครื่องปรับอากาศซึ่งส่วนใหญ่จำหน่ายเพื่อติดตั้งให้กับรถยนต์ใหม่
จะไม่มีผลกระทบจากฤดูกาลมากนัก
เนื่องจากยอดจำหน่ายรถยนต์มีการจำหน่ายได้ตลอดทั้งปีไม่มีฤดูกาล
จึงทำให้ผลิตภัณฑ์ชิ้นส่วนเครื่องปรับอากาศรถยนต์ของบริษัท ฯ สามารถจำหน่ายได้ทั้งปี
ไม่มีผลกระทบจากฤดูกาลตามไปด้วย

ข) ผลิตภัณฑ์ชิ้นส่วนเครื่องปรับอากาศอาคาร

แม้ตลาดของผลิตภัณฑ์เครื่องปรับอากาศสำเร็จรูปในอาคาร จะได้รับผลกระทบจากฤดูกาลโดยตรง
แต่เนื่องจากบริษัทฯ จำหน่ายเฉพาะชิ้นส่วนคอล์ยเย็น และคอล์ยร้อน ให้กับโรงงานผู้ผลิต
ซึ่งถ้าเป็นโรงงานที่มีมาตรฐานการผลิตที่ดีแล้ว บริษัทนั้นๆ
จะวางแผนให้กระบวนการผลิตดำเนินต่อเนื่องตลอดปี และจะเป็นผู้รับภาระทางด้านการสต๊อค
คอล์ยเย็นและคอล์ยร้อน เอง ดังนั้น ผลกระทบจากฤดูกาลที่มายังบริษัทฯ จึงมีไม่มากนัก